stanford-oval/wikipedia huggingface dataset:
ไข้รากสาดน้อย

| ไข้รากสาดน้อย (typhoid fever) |
| --- | --- |
ชื่ออื่น: ไข้รากสาด ไข้ช้า

จุดแดง (rose spots) บนหน้าอกของผู้ป่วยไข้รากสาดน้อย ซึ่งเกิดจากเชื้อแบคทีเรีย Salmonella typhi
สาขาวิชา: โรคติดเชื้อ (การแพทย์เฉพาะทาง)
อาการ: ไข้ที่เริ่มจากระดับต่ำและเพิ่มขึ้นทุกวัน อาจสูงถึง 104.9 F (40.5 C) ปวดหัว อ่อนแรงและเหนื่อยล้า ปวดกล้ามเนื้อ เหงื่อออก ไอแห้ง เบื่ออาหารและน้ำหนักลด ปวดท้อง ท้องเสียหรือท้องผูก ผื่น ท้องบวม (ตับหรือม้ามโต)
การตั้งต้น: 1-2 สัปดาห์หลังรับประทาน
ระยะดำเนินโรค: โดยปกติ 7-10 วัน หลังจากเริ่มการรักษาด้วยยาปฏิชีวนะ นานกว่านั้นหากมีภาวะแทรกซ้อนหรือดื้อยา
สาเหตุ: การติดเชื้อทางเดินอาหารของ Salmonella enterica serovar Typhi
ปัจจัยเสี่ยง: ทำงานหรือเดินทางไปยังพื้นที่ที่มีไข้รากสาดใหญ่, ทำงานเป็นนักจุลชีววิทยาคลินิกที่ดูแลแบคทีเรีย Salmonella typhi, มีการสัมผัสใกล้ชิดกับผู้ที่ติดเชื้อหรือเพิ่งติดเชื้อไข้รากสาดใหญ่, ดื่มน้ำที่ปนเปื้อนจากน้ำเสียที่มีเชื้อ Salmonella typhi
การป้องกัน: ป้องกันได้ด้วยวัคซีน ผู้ที่เดินทางไปยังภูมิภาคที่มีการระบาดของโรคไทฟอยด์สูงมักได้รับคำแนะนำให้ฉีดวัคซีนก่อนเดินทาง
การรักษา: ยาปฏิชีวนะ, การเติมน้ำ ,การผ่าตัดในกรณีร้ายแรง, การกักกันเพื่อหลีกเลี่ยงการสัมผัสผู้อื่น (ไม่ค่อยทำกันในสมัยนี้)
พยากรณ์โรค: มีแนวโน้มที่จะหายได้โดยไม่มีภาวะแทรกซ้อนหากได้รับยาปฏิชีวนะอย่างถูกต้องและวินิจฉัยได้เร็ว หากเชื้อที่ติดเชื้อดื้อยาหลายขนานหรือดื้อยาอย่างรุนแรง การพยากรณ์โรคจะยากขึ้น ในผู้ป่วยที่มีอาการเฉียบพลันที่ไม่ได้รับการรักษา 10% จะปล่อยแบคทีเรียออกไปเป็นเวลาสามเดือนหลังจากเริ่มมีอาการ และ 2-5% จะกลายเป็นพาหะของโรคไทฟอยด์เรื้อรัง. Some carriers are diagnosed by positive tissue specimen. Chronic carriers are by definition asymptomatic.
ไข้รากสาดน้อย หรือ ไข้ไทฟอยด์ (อังกฤษ: typhoid fever; enteric fever) เป็นการเจ็บป่วยที่เกิดจากเชื้อแบคทีเรีย Salmonella enterica serovar Typhi พบได้ทั่วโลกโดยติดต่อผ่านทางการรับประทานอาหารหรือน้ำดื่มที่ปนเปื้อนอุจจาระของผู้ป่วย โดยเชื้อแบคทีเรียก่อโรคนี้จะเจาะทะลุผนังลำไส้แล้วถูกจับกินโดยเซลล์แมโครฟาจ (macrophage) จากนั้นเชื้อ Salmonella typhi จะเปลี่ยนโครงสร้างตัวเองเพื่อดื้อต่อการทำลายและสามารถหลบหนีออกจากแมโครฟาจได้ กลไกดังกล่าวทำให้เชื้อดื้อต่อการทำลายโดยแกรนูโลไซต์ ระบบคอมพลีเมนต์ และระบบภูมิคุ้มกัน จากนั้นเชื้อก่อโรคจะกระจายไปทั่วร่างกายผ่านทางน้ำเหลืองขณะที่อยู่ในเซลล์แมโครฟาจ ทำให้เชื้อเข้าสู่ระบบเรติคูโลเอนโดทีเลียม (reticuloendothelial system) และไปยังอวัยวะต่างๆ ทั่วร่างกาย
จุลชีพก่อโรคนี้เป็นแบคทีเรียแกรมลบ รูปแท่งสั้น ซึ่งเคลื่อนที่โดยแฟลกเจลลัมหลายเส้น (peritrichous flagella) แบคทีเรียเจริญได้ดีที่สุดที่อุณหภูมิกาย 37 °C (99 °F)
อาการ

ไข้รากสาดน้อยมีอาการไข้สูงคงตัวที่ประมาณ 40 °C (104 °F) เหงื่อออกมาก กระเพาะและลำไส้อักเสบ และท้องเสียไม่มีเลือดปน อาการที่พบไม่บ่อยเช่นจุดผื่นราบสีกุหลาบหรือสีแดง
โดยทั่วไปแล้วการดำเนินโรคไทฟอยด์แบ่งออกเป็น 4 ระยะหากไม่ได้รับการรักษา ในแต่ละระยะกินเวลาราว 1 สัปดาห์ ในสัปดาห์แรกมีอาการไข้สูงขึ้นทีละน้อยร่วมกับหัวใจเต้นช้า อ่อนเพลีย ปวดศีรษะ และไอ อาจพบการตกเลือดกำเดาราว 1 ใน 4 ของผู้ป่วยและอาจพบอาการปวดท้อง มีภาวะเม็ดเลือดขาวน้อยเกินร่วมกับภาวะอีโอสิโนฟิลน้อยเกินและภาวะลิมโฟไซต์มากเกินสัมพัทธ์ ผลปฏิกิริยาไดอะโซ (diazo reaction) ให้ผลบวก และการเพาะเชื้อจากเลือดปรากฏเชื้อ Salmonella typhi หรือ paratyphi การทดสอบไวดัล (Widal test) เพื่อวินิจฉัยโรคนี้มักให้ผลลบในสัปดาห์แรก
ในสัปดาห์ที่สองหลังติดเชื้อ ผู้ป่วยมักนอนหมดกำลังร่วมกับไข้สูงลอยราว 40 °C (104 °F) และหัวใจเต้นช้า มักพบชีพจรสองยอด (dicrotic pulse wave) ในคลื่นความดันหัวใจ มักพบอาการเพ้อ ผู้ป่วยมักสงบแต่บางครั้งอาจกระสับกระส่าย จุดแดงปรากฏในหน้าอกส่วนล่างและท้องในผู้ป่วยราว 1 ใน 3 หากฟังเสียงปอดอาจพบเสียงอึ๊ด (rhonchi) ที่ฐานปอด ที่ท้องอาจบวมและกดเจ็บที่จตุภาคล่างขวา (right lower quadrant) ซึ่งสามารถได้ยินเสียงท้องร้อง (borborygmi) อาจพบอาการท้องเสียได้ในระยะนี้ โดยถ่ายราว 6-8 ครั้งต่อวันเป็นสีเขียวร่วมกับกลิ่นคล้ายซุปถั่ว แต่ก็อาจพบท้องผูกได้บ่อย ม้ามและตับโตและกดเจ็บ ตรวจเอนไซม์ตับทรานสอะมิเนส (transaminases) สูงขึ้น ปฏิกิริยาไวดัลเป็นบวกชัดเจน ร่วมกับพบแอนติบอดี antiO และ antiH เพาะเชื้อจากเลือดบางครั้งยังให้ผลบวกในระยะนี้
ในสัปดาห์ที่สาม จะพบภาวะแทรกซ้อนมากมาย ได้แก่
ตกเลือดในลำไส้ เนื่องจากการตกเลือดใน Peyer's patches อาการนี้รุนแรงมากแต่มักไม่ทำให้เสียชีวิต
ลำไส้ทะลุบริเวณปลายของลำไส้เล็กส่วนปลาย เป็นอาการแทรกซ้อนที่รุนแรงและมักทำให้เสียชีวิต ภาวะนี้อาจเกิดโดยไม่มีอาการใดๆ เตือนก่อนจนเกิดภาวะเลือดเป็นพิษ (septicaemia) หรือเยื่อบุช่องท้องอักเสบแพร่กระจาย (diffuse peritonitis)
สมองอักเสบ
ฝีกระจายทั่ว ถุงน้ำดีอักเสบ เยื่อบุหัวใจอักเสบ และกระดูกอักเสบ
ไข้จะคงสูงมากและแกว่งเล็กน้อยใน 24 ชั่วโมง ผู้ป่วยมีภาวะขาดน้ำและผู้ป่วยเพ้อจากพิษไข้ (ระยะไทฟอยด์; typhoid state) ช่วงท้ายสัปดาห์ที่สามอาการไข้ลดลง (ระยะไข้สร่าง) ซึ่งดำเนินต่อไปในสัปดาห์ที่สี่และสัปดาห์สุดท้าย
แหล่งข้อมูลอื่น

CDC Disease Info
Easmon C (2005-04-01). "Typhoid fever and paratyphoid fever". Travel Health. คลังข้อมูลเก่าเก็บจากแหล่งเดิมเมื่อ 2008-10-13. สืบค้นเมื่อ 2008-10-05.
Harrison NG. "Walter Reed and Typhoid Fever, 1897-1911". Historical Collections. คลังข้อมูลเก่าเก็บจากแหล่งเดิมเมื่อ 2009-09-08. สืบค้นเมื่อ 2008-10-05.
O'Hara C (2006-01-26). "Typhoid Fever Led To The Fall Of Athens". Elsevier. คลังข้อมูลเก่าเก็บจากแหล่งเดิมเมื่อ 2008-11-30. สืบค้นเมื่อ 2008-10-05.
Nicolson S (2008-06-26). "Typhoid Fever Led To The Fall Of Athens". BBC News. สืบค้นเมื่อ 2008-10-05.
| --- | --- |
การจำแนกโรค: DICD-10: A01.0 ICD-9-CM: 002 MeSH: D014435 DiseasesDB: 27829
ทรัพยากรภายนอก: MedlinePlus: 001332 eMedicine: oph/686 med/2331
อุบัติการณ์ของไข้ไทฟอยด์
♦ ระบาดมาก

♦ ระบาด
 
♦ กระจัดกระจาย
จักรยานสีแดง

| จักรยานสีแดง |
| --- | --- |
ใบปิดภาพยนตร์
กำกับ: ยุทธนา มุกดาสนิท นิพนธ์ ผิวเณร
เขียนบท: ดำรงค์ อารีกุล วาณิช จรุงกิจอนันต์ ยุทธนา มุกดาสนิท
อำนวยการสร้าง: ยุทธนา มุกดาสนิท
นักแสดงนำ: ปฏิภาณ ปฐวีกานต์ ทาทา ยัง
กำกับภาพ: วันชัย เล่งอิ๊ว
ตัดต่อ: ม.ล.วราภา เกษมศรี มานพ เจนจรัสสกุล
ดนตรีประกอบ: ทีมใบตอง มอร์มิวสิค
บริษัทผู้สร้าง: จีเอ็มเอ็ม พิคเจอร์ 
ผู้จัดจำหน่าย: จีดีเอช
วันฉาย: 4 มีนาคม พ.ศ. 2540
ความยาว: 111 นาที
ประเทศ: ไทย
ภาษา: ไทย
จักรยานสีแดง (อังกฤษ: Red Bike Story) ภาพยนตร์ของแกรมมี่ฟิล์ม ที่ออกฉายในปี พ.ศ. 2540 กำกับโดยยุทธนา มุกดาสนิท นำแสดงโดย มอส ปฏิภาณ ปฐวีกานต์ และ อมิตา ทาทา ยัง พร้อมด้วยแชมเปญ เอ็กซ์ บทภาพยนตร์ดัดแปลงมาจากนวนิยายเรื่อง จักรยานแดงในรั้วเขียว ของดำรงค์ อารีกุล ภาพยนตร์ทำรายได้ 49 ล้านบาท
เรื่องย่อ

จักรยานสีแดง เป็นเรื่องราวของวาที (ปฏิภาณ ปฐวีกานต์) ชายหนุ่มที่เพิ่งก้าวเข้าสู่ชีวิตมหาวิทยาลัย และมีเพื่อนสนิทร่วมห้องในหอพักด้วยกันคือ สุคนธ์ และวาทียังมีเพื่อนสนิทหญิงอีกคนหนึ่ง คือ ขม (ทาทา ยัง) ที่รู้จักกันโดยบังเอิญจากการสับกระเป๋ากัน และเมื่อนำมาแลกคืนกัน ทั้งคู่ก็รู้จักกันและสนิทกันแต่นั้นมา วาทีหลงรักเปรี้ยว (แชมเปญ เอกซ์) นักศึกษาเจ้าของจักรยานสีแดง ในขณะที่สุคนธ์ก็หลงรักอาจารย์ญาดา ที่สอนอยู่ในมหาวิทยาลัย วาทีตามจีบเปรี้ยวด้วยวิธีต่าง ๆ จนวาทียืมจักรยานของเปรี้ยวมาใช้ได้ในที่สุด แต่ด้วยความที่วาทีนำกุญแจไปไขจักรยานผิดคัน ทำให้วาทีถูกตั้งข้อกล่าวหาว่าเป็นขโมย และถูกรุ่นพี่ปกครองของมหาวิทยาลัย ซึ่งหมั่นไส้ตัววาทีอยู่แล้ว พิพากษาให้มีความผิด และจะโดนลงโทษด้วยการถีบตกน้ำ ในตอนแรกเปรี้ยวไม่ยอมมาเป็นพยานให้ว่า ให้ยืมจักรยานแก่วาที ขมเป็นห่วงวาที จึงพูดเกลี้ยกล่อมให้เปรี้ยวมาเป็นพยาน และวาทีก็รอดจากการถูกลงโทษในที่สุด จากเหตุการณ์ในครั้งนั้นทำให้วาทีได้คบกับเปรี้ยว ส่วนความรักของสุคนธ์และครูญาดาก็กำลังไปได้สวย ความรักของวาทีกับเปรี้ยวมาถึงจุดจบ เมื่อเปรี้ยวตัดสินใจไปเรียนเมืองนอก และเลิกคบกับวาที ทำให้วาทีรู้สึกเศร้าและไม่เป็นอันทำอะไร ในขณะที่ครูญาดาไปหมั้นกับชายคนหนึ่ง ทำให้สุคนธ์ก็ช้ำในความรัก และตัดสินใจลาออกจากมหาวิทยาลัย วาทีรู้สึกสูญเสียทั้งแฟน และเพื่อน จนไม่เป็นอันเรียน และคะแนนของวาทีก็เสี่ยงที่จะโดนรีไทร์ โดยต้องวัดดวงในการสอบครั้งสุดท้าย ขมตัดสินใจเข้ามาช่วยเหลือวาที ด้วยการติวเข้มสำหรับการสอบที่จะมาถึง ระหว่างการติวเข้มนี้เอง วาทีก็ค้นพบว่าจักรยานสีแดงที่ถูกคันของตนไม่ใช่เปรี้ยว แต่เป็นขม เจ้าของจักรยานสีแดงอีกคัน ที่คอยช่วยเหลือตัวเองมาตลอด และเรื่องก็จบลงด้วยความรักอันสมหวังของวาทีกับขม พร้อมกับการสอบผ่านของวาที และการได้รับการยอมรับจากรุ่นพี่ปกครองที่มีความพยายามในเรื่องเรียน
นักแสดง

ปฏิภาณ ปฐวีกานต์ รับบท วาที
อมิตา ยัง รับบท ขม
ทรงวิทย์ จิรโศภิน รับบท อ.สุธรรม
กัลยา เลิศเกษมทรัพย์ รับบท อ.ญาดา
เอกชัย เอื้อสังคมเศรษฐ์ รับบท ดุริยะ
รัฐพล จุลเปมะ รับบท นาวิน
จันทร์เพ็ญ อินทะจักร์ รับบท เปรี้ยว
มนัส พันธ์จำนงค์ รับบท สุคนธ์
ความสำเร็จ

จักรยานสีแดงสร้างประวัติศาสตร์ทำลายสถิติมีผู้เข้าชมสูงสุดในวันฉายวันแรก
ได้รับการเสนอชื่อเข้าชิงรางวัลพระราชทานพระสุรัสวดี หรือ รางวัลตุ๊กตาทอง ครั้งที่ 29 ประจำปี 2540 สาขานักแสดงนำชายยอดเยี่ยม โดย ปฏิภาณ ปฐวีกานต์
ได้รับการเสนอชื่อเข้าชิงรางวัลพระราชทานพระสุรัสวดี หรือ รางวัลตุ๊กตาทอง ครั้งที่ 29 ประจำปี 2540 สาขานักแสดงนำหญิงยอดเยี่ยม โดย อมิตา ยัง
ได้รับรางวัลภาพยนตร์แห่งชาติ สุพรรณหงส์ หรือ รางวัลภาพยนตร์แห่งชาติ ครั้งที่ 7 ประจำปี 2540 สาขาเพลงนำยอดเยี่ยม จาก เพลงจักรยานสีแดง โดย วงโลโซ
ได้รับรางวัล Thailand Blockbuster Entertainment Awards สาขา ดารานำฝ่ายชายยอดนิยม โดย ปฏิภาณ ปฐวีกานต์
ได้รับรางวัล Thailand Blockbuster Entertainment Awards สาขา ดารานำฝ่ายหญิงยอดนิยม โดย อมิตา ยัง
'จักรยานสีแดง' เป็นภาพยนตร์ไทยเรื่องแรกที่เอชบีโอซื้อลิขสิทธิ์ เพื่อนำไปแพร่ภาพออกอากาศทั่วเอเชีย ทางช่อง "ซีนีแม็กซ์"
เพลงประกอบภาพยนตร์

เพลง จักรยานสีแดง ขับร้องโดย เสกสรร ศุขพิมาย
เพลง เพียงเพื่อน ขับร้องโดย ทาทา ยัง
และ ปฎิภาณ ปฐวีกานต์
เพลง แมลง ขับร้องโดย ทาทา ยัง
แหล่งข้อมูลอื่น

หนังดี.คอม
ตัวอย่างภาพยนตร์
ตัวอย่างภาพยนตร์ จาก YouTube
Mos-Fanclub.com เก็บถาวร 2008-03-02 ที่ เวย์แบ็กแมชชีน
โปสเตอร์ภาพยนตร์เรื่อง จักรยานสีแดง
มหาวิทยาลัยเคสเวสเทิร์นรีเสิร์ฟ
คณะที่เปิดสอน

ปัจจุบันมหาวิทยาลัยเคสเวสเทิร์นรีเสิร์ฟมีคณะและวิทยาลัยทั้งหมด 9 วิทยาลัยดังนี้
วิทยาลัยศิลปะและวิทยาศาสตร์ (College of Arts and Sciences)
มานุษยวิทยา
ประวัติศาสตร์ศิลป์และศิลปะ
ศิลปศึกษา (Art Education)
ดาราศาสตร์
ชีววิทยา
เคมี
Classics
Cognitive Science
นิเทศศาสตร์ (Communication Sciences)
ภาษาอังกฤษ
ธรณีวิทยา (Geological Sciences)
ประวัติศาสตร์
คณิตศาสตร์
ภาษาสมัยใหม่และวรรคดี (Modern Languages and Literatures)
ดนตรี
ปรัชญา
ฟิสิกส์
รัฐศาสตร์
จิตวิทยา
ศาสนาศึกษา (Religious Studies)
สังคมศาสตร์
สถิติศาสตร์
Dance
ศิลปะการแสดง (Theater Arts)
ทันตแพทยศาสตร์ (School of Dental Medicine)
วิศวกรรมศาสตร์ (Case School of Engineering)
ภาควิชาวิศวกรรมชีวเวช (Department of Biomedical Engineering)
ภาควิชาวิศวกรรมเคมี (Department of Chemical Engineering)
ภาควิชาวิศวกรรมโยธา (Department of Civil Engineering)
ภาควิชาวิศวกรรมไฟฟ้าและวิทยาศาสตร์คอมพิวเตอร์ (Department of Electrical Engineering and Computer Science)
วิศวกรรมระบบควบคุม
วิศวกรรมไฟฟ้า
วิศวกรรมและวิทยาการคอมพิวเตอร์
ภาควิชาวิศวกรรมและวิทยาศาสตร์แมคโครโมเลกุล (Department of Macromolecular Science and Engineering)
ภาควิชาวิศวกรรมและวิทยาศาสตร์วัสดุ (Department of Materials Science and Engineering)
ภาควิชาวิศวกรรมเครื่องกลและวิศวกรรมการบินและอวกาศยาน (Department of Mechanical and Aerospace Engineering)
ภาควิชาวิศวกรรมฟิสิกส์ (Engineering Physics)
ศูนย์วิจัยและสถาบันย่อย
Case Center for Surface Engineering
Center for Cardiovascular Biomaterials
Center for Layered Polymeric Systems
Center for Mechanical Characterization of Materials
Center foe Modeling Integrated Metabolic Systems
Cleveland Functional Electrical Stimulation Center
Electronics Design Center
Great Lakes Energy Institute
Institute for Advanced Materials
Neural Engineering Center
Swagelok Center for Surface Analysis of Materials
Technology and Health institute at Case
The Institute for Management and Engineering
think[box]
Yeager Center for Electrochemical Sciences
วิทยาลัยกฎหมาย (Case Western Reserve University Franklin Thomas Backus School of Law)
วิทยาลัยบริหารธุรกิจ (Weatherhead School of Management)
วิทยาลัยแพทยศาสตร์ (School of Medicine) ซึ่งแบ่งออกเป็น
คณะแพทย์ศาสตรมหาวิทยาลัยเคสเวสเทิร์นรีเสิร์ฟ (Case Western Reserve University School of Medicine)
วิทยาลัยการแพทย์คลีฟแลนด์คลินิกเลอร์เนอร์ (Cleveland Clinic Lerner College of Medicine)
วิทยาลัยพยาบาลศาสตร์ (Frances Payne Bolton School of Nursing)
วิทยาลัยสังคมศาสตร์ (Mandel School of Applied Social Sciences)
บัณฑิตวิทยาลัย (School of Graduate Studies)
หมายเหตุ: นอกจากคณะและวิทยาลัยดังที่ได้กล่าวมาแล้วยังมีศูนย์วิจัยและสถาบันย่อยในแต่ละคณะอีก
บริเวณโดยรอบมหาวิทยาลัย

พื้นที่โดยรอบมีประมาณ 8 ตารางกิโลเมตร ตั้งอยู่ทางด้านตะวันออกของตัวเมืองคลีฟแลนด์ โดยที่บริเวณมหาวิทยาลัยนั้นเป็นบริเวณที่เรียกว่า University Circle กินพื้นที่ประมาณ 550 เอเคอร์ (2.2 ตารางกิโลเมตร) โดยใน University Circle นี้เป็นบริเวณที่เป็นศูนยกลางของวัฒนธรรมของเมืองคลีฟแลนด์ อันประกอบด้วย สถาบันการศึกษาทั้งทางด้านวัฒนธรรมและวิทยาศาสตร์ โรงพยาบาลที่มีชื่อเสียง พิพิธภัณฑ์ทางวิทยาศาสตร์ และศิลปะ โรงอุปรากร ห้องสมุด โดยมหาวิทยาลัยเคสเวสเทิร์นรีเสิร์ฟ เองก็มีหลักสูตรหลายหลักสูตรที่ไปใช้ประโยชน์และแลกเปลี่ยนบุคลากรระหว่างกันอย่างเหนี่ยวแน่น สถาบันและสถานที่สำคัญที่ตั้งอยู่ในบริเวณมหาวิทยาลัยเหล่านี้ประกอบด้วย
พิพิธภัณฑ์ธรรมชาติวิทยาคลีฟแลนด์ (Cleveland Museum of Natural History)
พิพิธภัณฑ์แห่งสมาคมประวัติศาสตร์เวสเทิร์นรีเสิร์ฟ (Western Reserve Historical Society) เป็นพิพิธภัณฑ์ประวัติศาสตร์ของเมืองคลีฟแลนด์
พิพิธภัณฑ์ศิลปะคลีฟแลนด์ (Cleveland Museum of Art)
สถาบันศิลปะคลีฟแลนด์ (Cleveland Institute of Art)
ศูนย์การฟังและการพูดคลีฟแลนด์ (Cleveland Hearing & Speech Center)
โรงอุปรากรคลีฟแลนด์ (Cleveland Play House)
ชุมชนชาวอิตาลี (Little Italy)
หอเซฟเวอร์เรินซ์ (Severance Hall) เป็นที่จัดแสดงของวงคลีฟแลนด์ออเคสตร้า (Cleveland Orchestra)
สวนพฤกษชาติคลีฟแลนด์ (Cleveland Botanical Garden)
สถาบันการดนตรีคลีฟแลนด์และโรงเรียนการดนตรีคลีฟแลนด์ (Cleveland Institute of Music and the Cleveland Music School Settlement)
Cleveland Cinematheque โรงภาพยนตร์ของมหาวิทยาลัย
ศูนย์การแพทย์เคส (Case Medical Center)
ศูนย์การแพทย์ทหารผ่านศึก (Louis Stokes Veteran's Administration Medical Center)
พิพิธภัณฑ์ประวัติศาสตร์ของสมาคมเวสเทิร์นรีเสิร์ฟและพิพิธภัณฑ์รถและเครื่องบินคลอฟรอด์ (Western Reserve Historical Society and Crawford Auto-Aviation Museum)
พิพิธภัณฑ์เด็กแห่งคลีฟแลนด์ (Children's Museum of Cleveland)
พิพิธภัณฑ์ประวัติศาสตร์การแพทย์ดิสทริซ (Dittrick Museum of Medical History)
สุสาน เล็ค วิว (Lake View Cemetery) เป็นสุสานที่เก็บร่างของ เจมส์ การ์ฟีลด์ อดีตประธานาธิบดีคนที่ 20 ของสหรัฐอเมริกา  และ จอห์น ดี ร็อกกี้เฟลเลอร์ นักธุรกิจชาวสหรัฐอเมริกาเจ้าของกิจการน้ำมันสแตนดาร์ดออยล์ และผู้ก่อตั้งก่อตั้งมูลนิธิร็อกกี้เฟลเลอร์
พิพิธภัณฑ์ศิลปะร่วมสมัยคลีฟแลนด์ (Museum of Contemporary Art Cleveland)  (อยู่ในระหว่างการก่อสร้าง)
คลีฟแลนด์คลินิก (Cleveland Clinic)  เป็นโรงพยาบาลที่ใหญ่ที่สุดของเมืองคลีฟแลนด์ และจัดเป็นหน่วยงานที่ไม่ใช่งานของรัฐที่ใหญ่ที่สูงสุดในเมือง โดยมีลูกจ้างเป็นจำนวนถึง  37,000 คน และได้รับการจัดอันดันโดย ยูเอสนิวส์แอนด์เวิลด์รีพอร์ต  ให้เป็นหนึ่งในโรงพยาบาลที่ดีที่สุดในสหรัฐอเมริกา โดยเฉพาะอย่างยิ่งทางด้านหทัยวิทยา (Cardiology), การผ่าตัดหัวใจ (Heart Surgery), วักกวิทยา (Nephrology) และ วิทยาทางเดินอาหาร (gastroenterology)
การจัดอันดับมหาวิทยาลัย

| อันดับมหาวิทยาลัย> ระดับชาติ |
| --- | --- |
ARWU (2555): 53 
Forbes (2555): 165 
U.S. News & World Report (2554): 37
Washington Monthly (2555): 7

ระดับนานาชาติ
ARWU  (2555): 99 
Times (2555 - 2556): 104 
QS World (2555): 164 
|  | 2011 | 2010 | 2009 | 2008 | 2007 | 2006 | 2005 | 2004 | 2003 |
| --- | --- | --- | --- | --- | --- | --- | --- | --- | --- |
| Times Higher World University Rankings |  | 65 | 119 | 90 | 85 | 60 | 109 | 88 |  |
| QS World University Rankings |  | 127 | 119 | 90 | 85 | 60 | 60 |  |  |
| Academic Ranking of World Universities |  | 97 | 87 | 83 | 78 | 70 | 69 | 65 | 51 |
| Ranking Web of World Universities   | 359 | 284 | 233 |  |  |  |  |  |  |
| Higher Education Evaluation & Accreditation of Taiwan |  | 88 | 82 | 67 | 79 |  |  |  |  |
|  | 2011  | 2010 | 2009 | 2008 | 2007 | 2006 | 2005 |
| --- | --- | --- | --- | --- | --- | --- | --- |
| ภาพรวม | 145 | 127 | 119 | 90 | 85 | 60 | 60 |
| ศิลปกรรมศาสตร์ และ มนุษยศาสตร์ (Arts & Humanities) | - | - | 298 | 294 | 307 | - | - |
| วิทยาศาสตร์ (Natural Sciences) | - | - | 250 | 252 | 192 | - | - |
| วิศวกรรมศาสตร์และเทคโนโลยีสารสนเทศ (Engineering & IT) | 264 | 262 | 175 | 149 | 144 | - | - |
| สังคมศาสตร์ (Social Sciences) | - | 351-400 | 275 | 239 | 265 | - | - |
| วิทยาศาสตร์ชีวภาพและการแพทย์ (Life Sciences) | 224 | 166 | 135 | 76 | 61 | - | - |
การจัดอันดับมหาวิทยาลัย > การจัดอันดับมหาวิทยาลัยเฉพาะภายในสหรัฐอเมริกา

การจัดอันดับของ US News และของ World Report National Rankingsในรอบ 5 ปี
| ระดับปริญาญาบัณฑิต | 2011 | 2010 | 2009 | 2008 | 2007 |
| --- | --- | --- | --- | --- | --- |
| ภาพรวม | 41 |  | 41 |  |  |
| ความคุ้มค่า (Best Value) | 35 |  | 28 |  |  |
| วิศวกรรมชีวเวช (Biomedical Engineering) | 9 |  | 9 |  |  |
| การบริหารจัดการ (Management) |  |  | 31 |  |  |
| วิศวกรรมศาสตร์ |  | 45 | 45 |  |  |
การจัดอันดับทางด้านแพทยศาสตร์ของ US News and World Report National ระดับบัณฑิตศึกษา ในรอบ 5 ปี
| แพทยศาสตร์ | 2011 | 2010 | 2009 | 2008 | 2007 |
| --- | --- | --- | --- | --- | --- |
| ภาพรวม |  | 20 |  |  |  |
| การวิจัย | 22 |  |  |  |  |
| Primary care | 55 |  |  |  |  |
| AIDS | 16 |  |  |  |  |
| เวชศาสตร์ครอบครัว (Family Medicine) | 12 | 15 |  |  |  |
| Internal medicine | 27 |  |  |  |  |
| กุมารเวช (Pediatrics) | 14 | 16 |  |  |  |

การจัดอันดับทางด้านวิศวกรรมศาสตร์ของ US News and World Report National ระดับบัณฑิตศึกษา ในรอบ 5 ปี
| วิศวกรรมศาสตร์ | 2011 | 2010 | 2009 | 2008 | 2007 |
| --- | --- | --- | --- | --- | --- |
| ภาพรวม |  | 45 | 45 |  | 41 |
| วิศวกรรมชีวเวช (Biomedical Engineering) |  | 11 | 12 |  |  |
| วิศวกรรมการบินและอวกาศยาน (Aerospace Engineering) |  | 33 | 30 |  |  |
| วิศวกรรมและวิทยาศาสตร์วัสดุ (Materials Science) |  | 35 | 25 |  |  |
| วิศวกรรมเครื่องกล (Mechanical Engineering) |  | 35 | 36 |  |  |
| วิศวกรรมไฟฟ้าและการสือสาร (Electrical Engineering and Comunication) |  | 46 |  |  |  |
| วิทยาการคอมพิวเตอร์ (Computer Science) |  | 54 |  |  |  |
| วิศวกรรมเคมี (Chemical Engineering) |  | 41 |  |  |  |
| วิศวกรรมโยธา (Civil Science) |  | 53 |  |  |  |

การจัดอันดับของ US News and World Report National Rankings ระดับบัณฑิตศึกษาประจำปี พ.ศ. 2550
| พยาบาลศาสตร์ | National Rank |
| --- | --- |
ภาพรวม: 15
การพยาบาลผู้สูงอายุ (Gerontological Nursing): 4
วิสัญญีพยาบาล (Nurse Anesthesia): 11
การพยาบาลเวชปฏิบัติเด็ก (Pediatric Nurse Practitioner): 13
การพยาบาลเวชปฏิบัติครอบครัว (Family Nurse Practitioner): 16
การพยาบาลผดุงครรภ์ (Nurse Midwifery): 21
การเดินทาง

การเดินทางหลักที่จะเข้าถึงมหาวิทยาลัยได้หลายทาง โดยทางที่สะดวกและสามารถเดินทางมามหาวิทยาลัยได้ด้วยตัวเองมีดังต่อไปนี้
โดยรถไฟฟ้า  Greater Cleveland Regional Transit Authority (RTA) สายสีแดงจากท่าอากาศยานนานาชาติคลีฟแลนด์ฮ็อปกินส์ ลงที่สถานี University Circle (เที่ยวเดียว 2.5 ดอลลาร์สหรัฐ ทั้งวัน 5  ดอลลาร์สหรัฐ ) จากนั้นเดินอีกประมาณ 7 นาทีก็ถึงตัวมหาวิทยาลัย
ทางรถประจำทาง
Circle Link ทางรถประจำทางภายในบริเวณ University Circle
ผลงานวิจัย

การช็อคกระตุ้นการเต้นของหัวใจ (Heart defibrillation) กับมนุษย์ถูกใช้ครั้งแรกในปี พ.ศ. 2490 โดย Claude Beck อาจารย์ภาควิชาศัลยศาสตร์
มหาวิทยาลัยเคสเวสเทิร์นรีเสิร์ฟเคยถูกใช้เป็นสถานที่ทดลองพิสูจน์การมีตัวตนของอีเทอร์ หรือที่เรียกว่าการทดลองของไมเคิลสัน-มอร์เลย์ (Michelson-Morley interferometer experiment) ในปี พ.ศ. 2430 โดย อัลเบิร์ต เอ ไมเคลสัน (Albert Abraham Michelson) จากสถาบันเทคโนโลยีเคสและ เอ็ดเวิร์ด ดับบิว มอร์ลีย์ (Edward W. Morley) จากมหาวิทยาลัยเวสเทิร์นรีเสิร์ฟ ซึ่งการทดลองนี้สนับสนุนความคิดของ อัลเบิร์ต ไอน์สไตน์ ในการสร้างสัจพจน์ข้อสองของทฤษฎีสัมพัทธภาพพิเศษ (สมมติฐานข้อที่สอง:ความไม่แปรเปลี่ยนของ  c ) ว่าแสงมีความเร็วคงที่เสมอไม่ว่าต้นกำเนิดแสงจะเคลื่อนที่ด้วยความเร็วเท่าไรก็ตาม จากผลงานนี้ทำให้อัลเบิร์ต เอ ไมเคลสันได้รับรางวัลโนเบลสาขาฟิสิกส์ ในปี พ.ศ. 2450 โดยถือเป็นชาวอเมริกันคนแรกที่ได้รับรางวัลโนเบล
การหาน้ำหนักอะตอมของออกซิเจนได้สำเร็จในปี พ.ศ. 2438 โดย ศ.มอร์ลีย์ ซึ่งการค้นพบนี้ได้เป็นแม่แบบให้แก่การคำนวณหาน้ำหนักอะตอมของธาตุอื่นๆ
การฉายรังสีเอกซ์ลงบนตัวมนุษย์ทั้งตัวครั้งแรกโดย Prof. Dayton C. Miller โดยใช้ร่างของเขาเองเมื่อ พ.ศ. 2439
การตรวจจับนิวตริโนได้เป็นครั้งแรกและการพัฒนาเครื่องตรวจจับโดย Prof. Frederick Reines เมื่อปี พ.ศ. 2508 ต่อมาทางมหาวิทยาลัยได้เลือก Prof. Frederick Reines เป็นหัวหน้าภาควิชาประจำภาคฟิสิกส์และ Prof. Frederick Reines ได้รับรางวัลโนเบลสาขาฟิสิกส์จากผลงานนี้ในปีพ.ศ. 2538
สร้างโครโมโซมเทียมขึ้นมาเป็นครั้งแรกโดยการค้นพบนี้จะทำให้นักวิทยาศาสตร์เข้าใจรายละเอียดเกี่ยวกับพันธุกรรม ของมนุษย์และหนทางใหม่ๆที่จะรักษาผู้ป่วยโดยวิธียีนบำบัด (gene therapy) โดย Prof. Huntington F. Willard จาก the School of Medicine and University Hospitals of Clevelandโดยความร่วมมือกับ Athersys, Inc.,ในปี พ.ศ. 2540
ในปี พ.ศ. 2550 มหาวิทยาลัยเคสเวสเทิร์นรีเสิร์ฟได้เข้าร่วมการแข่งขัน DARPA Grand Challenge (2007) ซึ่งเป็นการแข่งขันรถที่วิ่งได้เองโดยอัตโนมัตโดยส่งหุ่นยนต์ชื่อ DEXTER เข้าร่วมการแข่งขันโดยทีมจากมหาวิทยาลัยเคสเวสเทิร์นรีเสิร์ฟสามารถเข้ารอบ 36 ทีมสุดท้ายได้
โรเจอร์ ควินน์ (Roger Quinn) พัฒนาหุ่นยนต์ Whegs เลียนแบบแมลงสาบและแมลงที่มีความสามารถในการไต่สภาพพื้นผิวชัน (Case Biorobotics Lab)
บุคคลที่มีชื่อเสียง

เครก นิวมาร์ก (Craig Newmark) (BS '75, MS '77) - ผู้ก่อตั้ง เครกส์ลิสต์ (CraigsList) ซึ่งเป็นเครือข่ายชุมชนออนไลน์ โดยให้บริการในการประกาศขายของออนไลน์ หางาน สมัครงาน หาคู่ และเป็นเว็บบอร์ดพูดคุยที่ประสบความสำเร็จในสหรัฐอเมริกา
Subir Gokarn (PhD alumnus),รองผู้อำนวยการธนาคารกลางอินเดีย
Ferid Murad รางวัลโนเบลสาขาสรีรวิทยาหรือการแพทย์ ร่วม พ.ศ. 2541 ศิษย์เก่าหลักสูตร MD/PhD
อัลเบิร์ต เอ ไมเคลสัน รางวัลโนเบลสาขาฟิสิกส์ พ.ศ. 2450 และเป็นชาวอเมริกันคนแรกที่ได้รับรางวัลโนเบล
โดนัลด์ คนูธ (Donald Knuth) นักวิทยาการคอมพิวเตอร์ และผู้ชนะรางวัลทัวริง (พ.ศ. 2517) และมีผลงานเขียนทางด้านวิทยาการคอมพิวเตอร์ที่ได้รับการยอมรับ อาทิ เช่น The Art of Computer Programming และ Concrete Mathematics และคิดระบบสร้างเอกสาร TeX
มิฮาจโล ดี. มาซาโรวิค (Mihajlo D. Mesarovic) ผู้บุกเบิกทางด้านทฤษฎีระบบ (systems theory) และ นักทฤษฎีระบบควบคุม นอกจากนี้ยังเคยเป็นที่ปรึกษาทางด้านวิทยาศาสตร์การแปลงแปลงของโลกแห่งองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) อีกทั้งยังเป็นผู้ก่อตั้งวารสาร Mathematical Theory of General Systems ของสำนักพิมพ์ Springer Verlag มีผลงานวิจัยทางด้าน complexity, complex systems theory, global change ,sustainable human development, hierarchical systems, large-scale systems theory, mathematical theory of general systems, multi-level systems และ ชีววิทยาระบบ
โรเจอร์ แวร์ บล็อกเก็ตส์ (Roger W. Brockett) เป็นนักทฤษฎีระบบควบคุม และปัจจุบันดำรงตำแหน่งศาสตราจารย์ทางด้านวิทยาการคอมพิวเตอร์และวิศวกรรมไฟฟ้า (An Wang Professor of Computer Science and Electrical Engineering) ที่มหาวิทยาลัยฮาร์วาร์ด เป็นผู้ก่อตั้งห้องทดลองทางด้านวิทยาการหุ่นยนต์แห่งมหาวิทยาลัยฮาร์วาร์ดในปี พ.ศ. 2526 นอกจากนี้ยังเป็นนักวิจัยที่มี หมายเลขแอร์ดิช 3: (พอล แอร์ดิช - Foong Frances Yao - David P. Dobkin -โรเจอร์ แวร์ บล็อกเก็ตส์)  นอกจากนี้ โดนัลด์ คนูธ และ Roger W. Brockett ยังเป็นเพื่อนร่วมชั้นกันขณะเรียนที่มหาวิทยาลัยเคสเวสเทิร์นรีเสิร์ฟ โดยมีอาจารย์ปรึกษาคือ มิฮาจโล ดี. มาซาโรวิค นั้นเอง
Herbert Henry Dow ผู้ก่อตั้งบริษัท ดาว เคมิคอล (Dow Chemical Company)
Robert Kearns นักประดิษฐ์ผู้ประดิษฐ์ที่ปัดน้ำฝนที่ใช้ในรถปัจจุบันในปี พ.ศ. 2507 แต่ลิขสิทธิ์ในงานประดิษฐ์ของเขาถูกละเมิดโดยฟอร์ดมอเตอร์ กรณีนี้จึงกลายเป็นกรณีตัวอย่างของการละเมิดลิขสิทธิ์ที่โด่งดังที่สุดในสหรัฐ และได้รับการทำเป็นภาพยนตร์ในชื่อ อัจฉริยะฟ้องโลก (Flash of Genius) เมื่อปี พ.ศ. 2551
Peter Tippett ผู้พัฒนาโปรแกรมป้องกันไวรัส "Vaccine" ซึ่งถือว่าเป็นโปรแกรมกำจัดไวรัสคอมพิวเตอร์ตัวแรกๆของโลก ต่อมาถูกขายและเปลี่ยนเป็นชื่อ  Norton AntiVirus
Paul Buchheit ผู้สร้าง Gmail
Philippe G. Ciarlet นักคณิตศาสตร์ที่มีชื่อเสียงทางด้านระเบียบวิธีไฟไนต์เอเลเมนต์ (finite element method) จบปริญญาเอกจากสถาบันเทคโนโลยีเคสเมื่อ พ.ศ. 2509 และ ได้รับรางวัล Légion d'honneur ในปี พ.ศ. 2542
T. Keith Glennan อธิการบดีสถาบันเทคโนโลยีเคส (ตุลาคม ค.ศ. 1950 ถึง พฤศจิกายน ค.ศ. 1952) อธิการบดีมหาวิทยาลัยเคสเวสเทิร์นรีเสิร์ฟ (ค.ศ. 1961 ถึง ค.ศ. 1966) และเป็นผู้อำนวยการองค์การบริหารการบินและอวกาศแห่งชาติ หรือ องค์การนาซาคนแรก (19 สิงหาคม ค.ศ. 1958 ถึง 20 มกราคม ค.ศ. 1961) และยังเป็นสมาชิกของคณะกรรมการด้านพลังงานอะตอมแห่งสหรัฐอเมริกา (United States Atomic Energy Commission)